text: query_builder 29 novembre 2021 09:50
  L'ACA i l'Ajuntament de Constantí atenen a les comunitats de regants del municipi per a resoldre dubtes i agilitzar tràmits
  Els dies 15, 16 i 22 de desembre es disposarà d'un espai dins del consistori, on els representants de les comunitats de regants podran rebre informació, resoldre dubtes i demanar els tràmits administratius corresponents per a constituir la comunitat o bé per a la modificació dels seus estatuts
  S'adopta aquesta iniciativa, denominada IMPULSA'T@CUA/REGANTS, per a facilitar l'accés i facilitar la gestió de tràmits administratius de manera gratuïta
  Constantí és la prova pilot d'aquesta iniciativa, que es podria dur a terme en altres municipis de la demarcació de Tarragona
  L'Ajuntament de Constantí posarà un espai a disposició dels tècnics/ques de l'ACA, on atendran, de manera personalitzada i amb les mesures sanitàries corresponents, als titulars i representants de les comunitats de regants que ho hagin sol·licitat mitjançant cita prèvia.
  Dia 15 de desembre: de 9:00 a 14:00 hores.
  Dia 16 de desembre: de 9:00 a 14:00 hores i de 16:30 a 18:30 hores.
  Dia 22 de desembre: de 9:00 a 14:00 hores.
  L'experiència que es durà a terme en el municipi de Constantí és una prova pilot i s'estudiarà si aquesta mesura es pot dur a terme en altres municipis de la demarcació de Tarragona.